als_Latn dik_Latn sag_Latn
Kemi dëgjuar dhe parë disa informacione në internet mbi telefonin inteligjent Nexus 6, dhe më në fund ky telefon u prezantua zyrtarisht. Google prezantoi telefonin inteligjent Nexus 6 në një mënyrë formale, pasi ajo nuk organizoi ndonjë event për prezantimin e tij dhe disa pajisjeve të tjera që kanë markën Nexus. Ndryshimi ndërmjet këtyre pajisjeve është se Nexus 6 është krijuar nga Motorola dhe jo nga kompania LG, dhe do të jetë pajisja e parë që do të operojë me sistemin Android 5.0 Lollipop.
Ky telefon inteligjent vjen me ekran 6 inç Quad HD, procesorin Qualcomm Snapdragon 805 me shpejtësi 2.7 GHz dhe kartën grafike Adreno 420 GPU. Ai ka kamera të pasme 13 megapikselë me stabilizuesin optik të imazheve dhe veçorinë HDR+ për foto dhe video, ndërsa kamera ballore është 2 megapikselë. Bateria është me kapacitet 3,220mAh, dhe falë adaptuesit Motorola Turbo që përfshihet në paketë, pajisja mund të furnizohet për 15 minuta dhe bateria zgjat deri në 6 orë përdorim.
Motorola njoftoi në blogun e saj zyrtar se porositjet për këtë telefon do të fillojnë nga fundi i muajit tetor dhe do të kushtojë 649 dollarë. Ai vjen në ngjyrë blu dhe të bardhë, si dhe me dy versione të hapësirës së brendshme, me 32GB dhe 64GB. Dyqanet që do të shesin këtë telefon inteligjent janë Verizon, AT&T, Sprint, T-Mobile dhe U.S. Cellular.
(Herë të lexuara: 188)
als_Latn als_Latn als_Latn als_Latn